Διαπροσωπικές σχέσεις στο εργασιακό περιβάλλον της Μονάδας Εντατικής Θεραπείας
Creators: name: Φυλάκη, Ειρήνη Άγγελου
Publisher: name: Aristotle University of Thessaloniki
Year: 2022
Subjects: Διαπροσωπικές σχέσεις
Μονάδα Εντατικής Θεραπείας
Συγκρούσεις
Interpersonal relationships
Intensive Care Unit
Conflicts

description: Η ικανοποιητική επικοινωνία αποτελεί αναπόσπαστο στοιχείο της ομαλής λειτουργίας οποιασδήποτε ομάδας, καθώς και της βελτίωσης της αποτελεσματικότητάς της. Οι συγκρούσεις που ενίοτε προκύπτουν μεταξύ των μελών της ομάδας διαταράσσουν τις μεταξύ τους διαπροσωπικές σχέσεις, συνεπώς πρέπει αυτές να επιλύονται άμεσα, με τον καλύτερο δυνατό τρόπο. Οι συγκρούσεις αυτές ενδέχεται να επηρεάσουν σε ακόμη μεγαλύτερο βαθμό μια θεραπευτική ομάδα που λειτουργεί στο πλαίσιο μιας μονάδας παροχής υπηρεσιών υγείας, πολύ δε περισσότερο εντός μιας Μονάδας Εντατικής Θεραπείας, ενός τμήματος με σύνθετη δομή και πολύπλοκο τρόπο λειτουργίας. Σκοπός αυτής της μεταπτυχιακής διπλωματικής εργασίας είναι η μελέτη των διαπροσωπικών σχέσεων που αναπτύσσονται με φόντο το εργασιακό περιβάλλον της Μονάδας Εντατικής Θεραπείας του Γενικού Νοσοκομείου Θεσσαλονίκης «Ο Άγιος Δημήτριος». Ως ερευνητικό εργαλείο χρησιμοποιήθηκε το ερωτηματολόγιο «The Organization and Management of Intensive Care Units» (Shortell, 1989), το οποίο διανεμήθηκε στους 56 εργαζομένους της κλινικής. Ακολούθησε στατιστική ανάλυση των απαντήσεων που δόθηκαν, από την οποία προέκυψαν αποτελέσματα συμβατά με το μεγαλύτερο μέρος της διεθνούς βιβλιογραφίας. Φαίνεται, δηλαδή πως οι διαπροσωπικές σχέσεις μεταξύ των εργαζομένων της ομάδας είναι καλύτερες από αυτές που πιθανώς θα καταγράφονταν σε ένα «ανοιχτό» τμήμα του Νοσοκομείου, ενώ είναι εμφανής η πρόθεση επίλυσης των διαφωνιών που ενίοτε προκύπτουν. Θετικά κρίνονται επίσης τόσο η ηγεσία της Μονάδας (ιατρική και νοσηλευτική), καθώς και η αποτελεσματικότητα αυτής. Τέλος, καθίσταται αδιαμφισβήτητη η αρνητική επίδραση που είχε η πανδημία στις συνθήκες εργασίας που βιώνει πλέον το σύνολο του προσωπικού, όπως, επίσης, και στον βαθμό εργασιακής ικανοποίησης των συμμετεχόντων στην έρευνα.
description: Satisfactory communication is an integral part of the smooth operation of any team, as well as the improvement of its efficiency. Conflicts that arise between team members disrupt interpersonal relationships between them; therefore they must be resolved immediately, in the best possible way. These conflicts may affect to an even greater extent a therapeutic team working in a health care unit; even more when working in an Intensive Care Unit, a department with a compound structure and complex way of operation. The purpose of this research was the study of interpersonal relationships that develop on the background of the Intensive Care Unit (ICU) of the General Hospital of Thessaloniki "O Agios Dimitrios". As a research tool it was used the questionnaire "The Organization and Management of Intensive Care Units" (Shortell, 1989), which was distributed to all the 56 employees of the clinic. This was followed by a statistical analysis of the answers given, from which the results are compatible with bibliography. In other words, it seems that the interpersonal relationships between the employees of the ICU are better than those that will probably be recorded in another department of the Hospital, while the intention to resolve conflicts is obvious. The leadership of ICU (medical and nursing), as well as its effectiveness, are also judged positively. Finally, the negative impact of the pandemic on working conditions experienced by personnel, as well as on working satisfaction of participants in the research, both seem indisputable.
description: Κοινωνικής Διοίκησης και Πολιτικής Επιστήμης (Δημοκρίτειο Πανεπιστήμιο Θράκης)